Source: https://sportgalati.com/2020/07/florin-nini-a-preluat-banca-tehnica-de-la-csm-galati.html
Timestamp: 2020-08-10 08:28:03+00:00

Document:
Florin Nini a preluat banca tehnică de la CSM Galați | Sport Galati
Acasă Baschet Florin Nini a preluat banca tehnică de la CSM Galați
Singurul antrenor gălățean de baschet de nivel național, Florin Nini, revie pe banca tehnică a unei echipe din Galați. Ultima oară la BCMU Pitești, în Liga Națională de sezonul trecut, Florin Nini va pregăti din sezonul viitor echipa de LNBM de la CSM Galați. Obiectivul declarat al tehnicianului gălățean este crearea unei echipe competitive cât și aducerea suporterilor în tribunele Sălii Sporturilor Dunărea.
CSM Galați va fi a cincea echipă pe care Florin Nini o va pregăti în Liga Națională după ce în trecut a mai antrenat: Steaua București, Energia Rovinari, BCMU Pitești și Phoenix Galați. Noul antrenor de la CSM Galați a antrenat și în baschetul feminin din România, pe CSM Târgoviște, echipă cu care a câștigat titlul de campioană, formația cu care a participat în Euroliga feminină, dar și echipa națională de fete a României la EuroBasket, Campionatul European, din 2015.
De altfel, Florin Nini este și fondatorul brandului Phoenix în baschet, în prezent Academia de Baschet Phoenix Galați, cu o serie de titluri la nivel juvenil cât și jucători lansați.
Articolul precedentOțelul a început în forță campania de transferuri. Dan Popescu a revenit la roș-alb-albaștri
Următorul articolCampionatul de Minifotbal Galați rămâne suspendat pe o perioadă nedeterminată!

References: CSM 
 CSM 
 CSM 

CSM 
 CSM 
 CSM